คำนำ



แผนพัฒนาสามปี  (พ.ศ.2552-2554)  เป็นแผนที่จัดทำขึ้นเพื่อใช้กำหนดทิศทาง    การพัฒนาในห้วงระยะเวลาสามปี  (พ.ศ.2552-2554)  โดยอาศัยแผนยุทธศาสตร์การพัฒนา 5 ปี  เป็นกรอบในการจัดทำแผนพัฒนาสามปี  ภายใต้การมีส่วนร่วมของประชาชน  โดยผ่านการประชาคมหมู่บ้าน  ประชาคมตำบล  รวมถึงหน่วยงานที่เกี่ยวข้อง  ได้ร่วมกันระดมความคิด  กำหนดวิสัยทัศน์  โดยอิงกับแผนพัฒนาเศรษฐกิจและสังคมแห่งชาติ  ฉบับที่  10  (พ.ศ.2552 – 2554)  นโยบายรัฐบาล  แผนพัฒนาจังหวัด   และนโยบายผู้บริหาร  เป็นแนวทางในการจัดทำแผนเพื่อให้บรรลุเป้าหมายตามวิสัยทัศน์ที่กำหนดไว้  และเป็นตัวกำหนดแนวทางการพัฒนาเพื่อนำไปสู่การจัดสรรทรัพยากรที่มีอยู่อย่างจำกัดไปใช้พัฒนาท้องถิ่นให้คุ้มค่าและเกิดประโยชน์สูงสุดแก่ท้องถิ่น  โดยสอดคล้องกับสภาพปัญหาและความต้องการของประชาชนอย่างแท้จริง


องค์การบริหารส่วนตำบลปากน้ำ  จึงหวังเป็นอย่างยิ่งว่าแผนพัฒนาสามปี  (พ.ศ.2552-2554)  ฉบับนี้  จะเป็นประโยชน์และเป็นแนวทางในการกำหนดทิศทางการพัฒนา  การปฏิบัติงาน  และการแก้ไขปัญหาที่เกิดขึ้นภายในพื้นที่ขององค์การบริหารส่วนตำบลปากน้ำ  ตลอดจนใช้เป็นแนวทางในการจัดทำข้อบัญญัติงบประมาณรายจ่ายประจำปีได้ตรงตามเป้าหมาย  มีประสิทธิภาพ  และตอบสนองความต้องการของประชาชนได้เป็นอย่างดี
ขอขอบคุณส่วนราชการ  ภาคเอกชน  ประชาชนในท้องถิ่น  ผู้ทรงคุณวุฒิ  และคณะกรรมการทุกฝ่าย  ที่สนับสนุนการจัดทำแผนพัฒนาสามปี  (พ.ศ.2552-2554)  ขององค์การบริหาร   ส่วนตำบลปากน้ำ  ทั้งนี้  องค์การบริหารส่วนตำบลปากน้ำจะนำไปเป็นแนวทางในการพัฒนาท้องถิ่นต่อไป








องค์การบริหารส่วนตำบลปากน้ำ

